钦定古今图书集成/明伦汇编/宫闱典/第036卷 > 文帝元皇后
## 钦定古今图书集成/明伦汇编/宫闱典/第036卷 > 文帝元皇后

按《周书后妃传》：“文帝元皇后，魏孝武帝之妹。初封平
原公主，适开府张欢。欢性贪残，遇后无礼。又尝杀后
侍婢，后怒，诉之于帝。帝乃执欢杀之。改封后为冯翊
公主，以配太祖。生孝闵帝。大统七年，薨。魏恭帝三年
十二月，合葬成陵。孝闵帝践阼，追尊为王后。武成初，
又追尊为皇后。”